Na temelju članka 36. Zakona o poljoprivredi („Narodne novine“ broj 118/18, 42/20, 127/20) i članka 61. Statuta Grada Pula-Pola (“Službene novine” Grada Pule broj 7/09, 16/09, 12/11, 1/13, 2/18, 2/20 i 4/21), Gradonačelnik Grada Pule dana \_. veljače 2021. godine, donosi

**P R O G R A M**

**POTPORE POLJOPRIVREDI I RURALNOM RAZVOJU**

**GRADA PULA-POLA ZA RAZDOBLJE OD 2021. DO 2023. GODINE**

**OPĆI UVJETI**

**Članak 1.**

 Ovim Programom utvrđuju se aktivnosti u poljoprivredi za koje će Grad Pula-Pola - u daljnjem tekstu Grad Pula, u razdoblju od 2021. do 2023. godine dodjeljivati potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Grada Pule.

**Članak 2.**

 Potpore male vrijednosti iz članka 1. dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24.12.2013) i Uredbom Komisije (EU) br. 2019/316 оd 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51, 22.2.2019) - u daljnjem tekstu: Uredba 1408/2013.

 Sukladno članku 1. Uredbe 1408/2013, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:

1. potpora čiji je iznos određen na temelju cijene ili količine proizvoda stavljenih na tržište,
2. potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost,
3. potpora uvjetovanih korištenjem domaćih umjesto uvoznih proizvoda.

 Sukladno članku 2. Uredbe1408/2013, „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EU) br. 104/2000.

 Ostale potpore koje se dodjeljuju po ovom Programu iz članka 1. dodjeljuju se sukladno pravilima EU o pružanju državne potpore propisanim Uredbom Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL L 352, 24.12.2013) i Uredbom Komisije (EU) 2020/972 оd 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L 215, 7.7.2020.) - u daljnjem tekstu: Uredba 1407/2013.

**Članak 3.**

 Sukladno članku 2., točka 2. Uredbe 1408/2013 i članku 2., točka 2. Uredbe 1407/2013 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

 Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

**Članak 4.**

Potpore iz članka 1. ovog Programa dodjeljivati će se u razdoblju od 2021. do 2023. godine u ukupnom iznosu od 510.000,00 kuna i to kako slijedi:

**Sukladno Uredbi 1408/2013:**

1. **Sufinanciranje nabave sadnog materijala;**
2. **Subvencije troškova stručnog nadzora i sustava ocjenjivanja sukladnosti u ekološkoj proizvodnji;**

**Sukladno Uredbi 1407/2013:**

1. **Subvencija za edukaciju i stručno osposobljavanje za rad na poljoprivrednom gospodarstvu;**
2. **Potpora projektu Izravna prodaja poljoprivrednih proizvoda putem interneta;**
3. **Tekuća potpora za sufinanciranje manifestacija koje doprinose promicanju poljoprivredne proizvodnje;**
4. **Tekuća donacija za sufinanciranje dijela troškova aktivnosti OPG-a, udruga i poljoprivredne zadruge;**

**Ostale potpore:**

1. **Tekuća donacija za Fond za razvoj poljoprivrede i agroturizma Istre.**
2. Sufinanciranje nabave sadnog materijala

Članovima agroudruga upisanima u Upisnik obiteljskih poljoprivrednih gospodarstava s prebivalištem na području grada Pule dodijeliti će se potpora u svrhu sufinanciranja 1/3 nabavne cijene sadnica maslina i vinove loze te voćaka. Zahtjev za dodjelu potpore podnosi agroudruga za članove udruge te se po jednom članu udruge maksimalno sufinancira nabavka cjepova vinove loze i sadnica maslina i voćaka do najviše 1.000,00 kuna godišnje.

Predviđena financijska sredstva za ovu mjeru iznose 60.000,00 kuna za navedeno razdoblje, a po godinama kako slijedi:

* 2021. godina - 20.000,00 kuna,
* 2022. godina - 20.000,00 kuna,
* 2023. godina - 20.000,00 kuna.
1. Subvencije troškova stručnog nadzora i sustava ocjenjivanja sukladnosti u ekološkoj proizvodnji

Subvencija za ekološku proizvodnju dodijeliti će se poljoprivrednicima upisanima u Upisnik obiteljskih poljoprivrednih gospodarstava s prebivalištem na području grada Pule za troškove stručnog nadzora i sustava ocjenjivanja sukladnosti u ekološkoj proizvodnji u visini 50% iznosa troškova koje je imalo poljoprivredno gospodarstvo u tekućoj godini, a najviše do 2.500,00 kuna godišnje po korisniku. Isplata sredstava vrši se nakon provedenog stručnog nadzora i sustava ocjenjivanja sukladnosti u ekološkoj proizvodnji o čemu podnositelj zahtjeva dostavlja dokaz prilikom predaje zahtjeva zajedno sa iznosom troškova.

Predviđena financijska sredstva za ovu mjeru iznose 60.000,00 kuna za navedeno razdoblje, a po godinama kako slijedi:

* 2021. godina - 20.000,00 kuna,
* 2022. godina - 20.000,00 kuna,
* 2023. godina - 20.000,00 kuna.
1. Subvencija za edukaciju i stručno osposobljavanje za rad na poljoprivrednom gospodarstvu

Subvencija za edukaciju i stručno osposobljavanje za rad na poljoprivrednom gospodarstvu dodijeliti će se poljoprivrednicima upisanima u Upisnik obiteljskih poljoprivrednih gospodarstava s prebivalištem na području grada Pule za edukaciju i stručno osposobljavanje za rad na poljoprivrednom gospodarstvu. Subvencije se dodjeljuju u iznosu od 50% ukupnih troškova tečaja, a najviše 1.500,00 kuna po jednom polazniku i uplaćuju se na račun poslovnog subjekta trgovačkog društva ili ustanove koje provode tečaj, odnosno na račun polaznika edukacije i stručnog osposobljavanja, odnosno tečaja. Isplata sredstava vrši se nakon uspješno položene edukacije i stručnog osposobljavanja, odnosno tečaja o čemu podnositelj zahtjeva dostavlja dokaz prilikom predaje zahtjeva zajedno sa iznosom troškova. Troškovi tečaja ne mogu biti uvećani za troškove nastale radi višekratnog polaganja tečaja.

Predviđena financijska sredstva za ovu mjeru iznose 60.000,00 kuna za navedeno razdoblje, a po godinama kako slijedi:

* 2021. godina - 20.000,00 kuna,
* 2022. godina - 20.000,00 kuna,
* 2023. godina - 20.000,00 kuna.
1. Potpora projektu Izravna prodaja poljoprivrednih proizvoda putem interneta

Potpora će se odobriti za razvoj projekta pod nazivom Izravna prodaja poljoprivrednih proizvoda putem interneta, kojeg je inicirao Institut za poljoprivredu i turizam iz Poreča, a sve kako bi se olakšao plasman poljoprivrednih proizvoda.

Predviđena financijska sredstva za ovu mjeru iznose 60.000,00 kuna za navedeno razdoblje, a po godinama kako slijedi:

* 2021. godina - 20.000,00 kuna,
* 2022. godina - 20.000,00 kuna,
* 2023. godina - 20.000,00 kuna.
1. Tekuća potpora za sufinanciranje manifestacija koje doprinose promicanju poljoprivredne proizvodnje

Tekuća potporau novcu dodijeliti će se organizatoru manifestacije (npr. gastro manifestacije, promocije poljoprivrednih proizvoda i slično) koji pridonose promicanju poljoprivredne proizvodnje i ruralnog razvoja. Potpora se dodjeljuje u iznosu do najviše 10.000,00 kuna po manifestaciji uz obavezno sudjelovanje poljoprivrednika sa područja Pule i detaljan troškovnik kojeg je podnositelj zahtjeva dužan dostaviti.

Predviđena financijska sredstva za ovu mjeru iznose 120.000,00 kuna za navedeno razdoblje, a po godinama kako slijedi:

* 2021. godina - 40.000,00 kuna,
* 2022. godina - 40.000,00 kuna,
* 2023. godina - 40.000,00 kuna.
1. Tekuća donacija za sufinanciranje dijela troškova aktivnosti OPG-a, udruga i poljoprivredne zadruge

Tekuća donacija u novcu odobrit će se za sufinanciranje dijela troškova aktivnosti udruga, poljoprivredne zadruge i OPG-a koje se odnose na organizaciju izložbi i sajmova, stručnih predavanja, studijskih putovanja i slično te režijskih troškova za udruge i poljoprivredne zadruge. Za režijske troškove vrši se refundacija za isključivo plaćene troškove a najviše do 5.000,00 kuna po korisniku. Ova sredstva se ostvaruju temeljem podnijetog zahtjeva korisnika. Uz zahtjev se obavezno prilaže godišnji program rada udruge, zadruge i druge pravne osobe te detaljan troškovnik aktivnosti koja se sufinancira.

Predviđena financijska sredstva za ovu mjeru iznose 90.000,00 kuna za navedeno razdoblje, a po godinama kako slijedi:

* 2021. godina - 30.000,00 kuna,
* 2022. godina - 30.000,00 kuna,
* 2023. godina - 30.000,00 kuna.
1. Tekuća donacija za Fond za razvoj poljoprivrede i agroturizma Istre

Istarska županija, odnosno Fond za razvoj poljoprivrede i agroturizma Istre i Grad Pula-Pola zaključili su dana 23.06.2015. godine Ugovor o namjenskom osiguranju sredstava Fonda za razvoj poljoprivrede i agroturizma Istre Klasa: 320-01/15-03/08, Urbroj: 2163-1-03/10-15-30, u svrhu kreditiranja programa iz područja poljoprivrede, šumarstva, ribarstva, lovstva, lovnog turizma i agroturizma, pod povoljnim uvjetima, a sve radi unapređenja poljoprivrede, šumarstva, ribarstva, lovstva, lovnog turizma i agroturizma, te ostalih djelatnosti u ruralnom prostoru od interesa za Grad Pulu.

S obzirom na zaključeni Ugovor te anekse Ugovora za tekuću i svaku sljedeću godinu, Fondu za razvoj poljoprivrede i agroturizma Istre dodijeliti će se potpora kako bi se poljoprivrednicima s prebivalištem na području grada Pule omogućilo korištenje kreditnog fonda pod povoljnijim uvjetima u svrhu razvoja poljoprivrede.

Predviđena financijska sredstva za ovu mjeru iznose 60.000,00 kuna za navedeno razdoblje, a po godinama kako slijedi:

* 2021. godina - 20.000,00 kuna,
* 2022. godina - 20.000,00 kuna,
* 2023. godina - 20.000,00 kuna.

**POTREBNA DOKUMENTACIJA I POSTUPAK DODJELE POTPORE**

**Članak 5.**

 Obavezna dokumentacija koju podnositelji zahtjeva predaju uz zahtjev definirana je u obrascu zahtjeva koji je sastavni dio ovog Programa.

 **Udruge koje su zainteresirane za sufinanciranje po ovom Programu dužne su prijaviti se na *Javni poziv za financiranje programa, projekata, manifestacija i aktivnosti od interesa za opće dobro koje provode udruge na području Grada Pula – Pola. Pri ocjeni zahtjeva povjerenstvo će uvažavati i odredbe ovog programa.***

**Članak 6.**

Sukladno članku 3. Uredbe 1408/2013 ukupan iznos potpora male vrijednosti koji je dodijeljen jednom poduzetniku ne smije prijeći iznos od 20.000,00 EUR-a  tijekom razdoblja od tri fiskalne godine te se ta navedena granica primjenjuje bez obzira na oblik ili svrhu potpore.

Sukladno članku 6. Uredbe 1408/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora tijekom prethodne dvije fiskalne godine i u tekućoj fiskalnoj godini na propisanom obrascu koji je sastavni dio ovog Programa.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1408/2013.

Sukladno članku 3. Uredbe 1407/2013 ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a  tijekom razdoblja od tri fiskalne godine te se ta navedena granica primjenjuje bez obzira na oblik ili svrhu potpore.

Sukladno članku 6. Uredbe 1407/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini na propisanom obrascu koji je sastavni dio ovog Programa.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1407/2013.

**KONTROLA**

**Članak 7.**

Kontrola namjenskog utroška sredstava vršiti će se odmah po podnesenom zahtjevu na osnovu priložene dokumentacije o nastalim troškovima za koje se traži sufinanciranje.

Korisnik subvencije dužan je, neovisno o tome radi li se o neprofitnoj organizaciji, davatelju subvencije, u svrhu kontrole namjenskog utroška dobivene subvencije, dostaviti izvješće o utrošku sredstava zajedno sa popratnom dokumentacijom koja dokazuje namjenski utrošak sredstava sukladno rokovima i na način utvrđen Pravilnikom o izvještavanju u neprofitnom računovodstvu i registru neprofitnih organizacija, odnosno u roku od 60 dana od isteka poslovne godine u kojoj su dodijeljena sredstva.

**POVRAT SREDSTAVA**

**Članak 8.**

Ukoliko korisnik subvencije ne dostavi izvješće o utrošku sredstava u traženom roku zajedno sa popratnom dokumentacijom koja dokazuje namjenski utrošak sredstava odnosno ukoliko ne namjenski utroši sredstva, ista mora vratiti u Proračun Grada Pule najkasnije 8 dana po zaprimljenom zahtjevu za povrat sredstava.

**ISPLATA SREDSTAVA I STUPANJE NA SNAGU**

Sredstva iz članka 4. isplaćuju se temeljem podnijetog zahtjeva korisnika i Odluke Gradonačelnika, odnosno sukladno Javnom pozivu iz članka 5. i sukladno odredbama ovog Programa.

**Članak 9.**

Ovaj Program stupa na snagu 8 dana od dana donošenja i objavljuje se u Službenim novinama Grada Pule.

Klasa:

Urbroj:

Pula, \_. veljače 2021.

 **GRADONAČELNIK**

 **Boris Miletić**